Fa re le mo boemong bope fela jo re ikutlwang re gateletswe thata mo maikutlong le mo mogopolong, go ka nna mosola thata go tswelela pele re bala Baebele letsatsi le letsatsi. Mmaagwe mosha mongwe yo o bidiwang Loraine o ne a tshwerwe ke bolwetse jwa kankere. Ela tlhoko kafa Loraine a neng a lebana le boemo jono jwa masetlapelo ka gone: “Ke gakologelwa ke bala buka ya Jobe makgetlo a le mmalwa ka nako ya fa ke ne ke le mo mathateng ano. Buka ya Dipesalema le yone e ne ya nkgomotsa. Fa ke ne ke bala mafoko a a gomotsang mo Dikwalong, ke ne ka ikutlwa e ke te Jehofa o a ntlamparela.” Monnawe e bong Mishael le ene o gakologelwa fela jalo: “Fa go ne go na le letsatsi le ke neng ke sa bale Baebele ka lone, ke ne ke utlwa ke sa itumela. Mogopolo wa me o ne o akanya dikakanyo tse di sa siamang. Go bala Baebele go ne go nkotla semoyeng jaaka ke ne ke go tlhoka gore ke kgone go emelana le letsatsi lengwe le lengwe.”